ངའི་འབོད་བསྐུལ།ཀྱེེ།ལྷ་མཆོག་སྤྲུལ་པའི་ཆོས་སྐྱོང་ཆེན་པོ།དབུ་ལ་འཛམ་བུ་ཆུ་བོ་གསེར་གྱི་མདངས་ཅན་གྱི་ཐང་ཞུ་དར་གྱི་རྒྱན་ཅན་གསོལ་བ།རབ་འབྱུང་གི་ཆ་བྱད་ཅན་ཆོས་གོས་རྣམ་གསུམ་ལྷབ་ལྷབ་ཏུ་འཆང་བ།ཕྱག་གཡས་གསེར་གྱི་སྤུ་གྲི་ནམ་མཁའ་ལ་འཕྱར་ཞིང་།མཚན་ཁུང་གཡོན་ན་དགོས་འདོད་ལྷུག་པར་སྩོལ་བའི་གཏེར་གྱི་ནེའུ་ལེ་དང་།དགོས་དོན་སྒྲུབ་པར་དགྲ་གེགས་ཐམས་ཅད་དབང་དུ་སྡུད་པའི་སེང་གེ་བཞོན་པ།བདག་གིས་སེམས་ཀྱི་འདོད་དོན་འདི་ལེགས་ཤོས་མིན་པ་བདག་གིས་ཤེས།དེ་ལྟར་སེམས་ནང་གི་འདོད་དོན་གང་གྲུབ་ཀྱང་བདག་ཁྱེད་རང་གི་ཡིད་ཤེས་ལ་མགོ་སྒུར་གྱི་ཡིན།བདག་དང་འབྲེལ་བའི་སེམས་ཅན་ཐམས་ཅད་ཐར་པ་དང་ཐམས་ཅད་མཁྱེན་པའི་གོ་འཕང་ཐོབ་པར་བྱིན་གྱིས་བརླབས་ཏུ་གསོལ།